_:ndff27bcb18f3434d9776f6f6e40fca21xb0
<http://schema.org/articleBody>
"\nPredsjedavajući Savjeta ministara Zoran Tegeltija izjavio je danas da je odluka o kupovini poslovnog prostora za potrebe Uprave za indirektno oporezivanje BiH u Banjaluci u direktnoj nadležnosti Upravnog odbora ove uprave, te da Savjet ministara ni na koji nije učestvovao u tom postupku, niti je to mogao.\n\n\n\nOdgovarajući na pitanje novinara da prokomentariše tvrdnje lidera PDP-a Branislava Borenovića da je Savjet ministara donio odluku o kupovini poslovnog prostora za UIO u Banjaluci, Tegeltija je rekao da u BiH postoje institucije koje taj postupak sprovode apsolutno samostalno bez ikakvog uticaja Savjeta ministara, što je slučaj sa Upravnim odborom UIO, naglašavajući da to zna jer je i sam dugi niz godina bio član ovog odbora.\n\n\n\n- Odluka UIO o kupovini postora, odluka o izboru ponuđača i sve drugo je apsolutno u direktnoj nadležnosti Upravnog odbora, koji nikada niti informisao Savjet ministara o kupovini, niti je tražio saglasnost za raspisivanje konkursa, kao što to radi Služba za zajedničke poslove -&nbsp;pojasnio je Tegeltija na konferenciji za novinare u Sarajevu.\n\n\n\nPrema njegovim riječima, Savjet ministara ima Službu za zajedničke poslove, koja za institucije BiH kupuje poslovne prostore, koja nakon sprovedene procedure podnosi izvještaj Savjetu ministara, što nije slučaj sa UIO.\n\n\n\n- Prije mnogo godina donesena je odluka o višegodišnjim kapitalnim ulaganjima, kada je definisan značajan iznos sredstava za nabavku zgrada, prostorija za mnogo institucija u BiH, kao za regionalni centar UIO u Sarajevu, Mostaru, izgradnji graničnih prelaza itd. U tim slučajevima se samo planira finansijski okvir, a u svemu ostalom samo učestvuje Upravni odbora Uprave -&nbsp;rekao je Tegeltija.\n\n\n\nUpitan da prokomentariše tvrdnje opozicije o nesposobnosti Savjeta ministara i pozivu predsjedavajućem da podnese ostavku, Tegeltija je rekao da to nije ništa novo, te da je to posao opozicije, čiji lideri traže \"prostor za svoju afirmaciju i neke svoje birke\".\n\n\n\n- Mislim da bi trebali /opozicioni lider/ da nauče da radeći protiv Republike Srpske, protiv predstavnika u Sarajevu nikada neće dobiti podršku građana u Srpskoj - &nbsp;poručio je Tegeltija\n\n\n\nFoto: rtrs.tv\n\n\n\nIzvor: RTRS\n"
<https://rtvdoboj.org/savjet-ministara-nije-ucestvovao-u-kupovini-poslovnog-prostora-uio-u-banjaluci/>